૨૦૦૫માં દાંડીયાત્રાનાં ૭૫ વર્ષ પૂર્ણ થવા નિમિત્તે હાજર રહેલા તત્કાલીન વડા પ્રધાન મનમોહનસિંઘે દાંડીનો ઐતિહાસિક વારસો જાળવી રાખવા ૮૪ કરોડની દાંડી હેરિટેજ યોજના તથા અમદાવાદના સાબરમતી આશ્રમથી દાંડી ગામ સુધીના ૩૯૦ કિલોમીટરના માર્ગને દાંડી હેરિટેજ રૂટ તરીકે વિકસાવવાની બે અલગઅલગ યોજનાઓની જાહેરાત કરી હતી. જેની પાછળ અંદાજિત રૂપિયા ૨૫૦૦ કરોડ જેવી માતબર રકમ ખર્ચવાનું પણ જાહેર કરાયું હતું.